UGOVOR O POKLONU/ČLANSTVU U FONDACIJI

zaključen dana .........................  .godine,  između:


__________________________________, sa prebivalištem/sedištem u ________________________, 

ul. _______________________________ br. _____, JMBG/PIB _____________, (u daljem tekstu: Poklonodavac), s jedne strane 

i 

Fondacije „Prof. dr Branislav Lazarević“, ul. Jove Ilića br. 154, (u daljem tekstu: Poklonoprimac), s druge strane.


Zajednički naziv za učesnike u ovom poslu je "UGOVORNE STRANE".

Član 1.

UGOVORNE STRANE su konstatovale sledeće:

Da je rešenjem republike Srbije, Ministarstva kulture broj 415-00-001142009-08 od 12.10.2009. godine osnovana Fondacija pod nazivom: Fondacija „Prof. dr Branislav Lazarević“, sa ciljem da se očuva trajna uspomena na ime i delo Prof. dr Branislava Lazarevića kroz dalju podršku razvoju i međunarodne afirmacije naučnoistraživačkog rada iz oblasti razvoja Informacionih sistema na Univerzitetu u Beogradu - Fakultetu organizacionih nauka, a i šire; pružanje pomoći nagrađivanja najboljih studenata osnovnih studija iz oblasti Informacionih sistema kao i studenata koji se bave istraživanjem i naučnim radom, pronalazaštvom i inovacijama u oblasti Informacionih sistema.

Ciljevi Fondacije, prava i obaveze njenih članova, način finansiranja, organizacija i upravljanje Fondacijom  i sva ostala pitanja vezana za način rada Fondacije su definisana Statutom Fondacije.

Član 2.

Poklonodavac prihvata odredbe Statuta Fondacije.

Član 3.

Poklonodavac prenosi svoja novčana sredstva u iznosu od ___________ dinara Poklonoprimcu isključivo u cilju ostvarivanja ciljeva Fondacije definisanih Statutom Fondacije. 

Uplatu dinarskih sredstava iz stava 1 ovog člana Poklonodavac će uplatiti na račun otvoren kod Banca Intesa AD Beograd PJ Beograd broj 160-328215-78.

Član 4.

Poklonodavac poklanja novčana sredstva navedena u članu 3. ovog ugovora Poklonoprimcu, bezuslovno i ista predstavljaju trajna novčana sredstva Fondacije, čime Poklonodavac postaje član Fondacije.



Član 5.

Poklonoprimac sa zahvalnošću prima na poklon od Poklonodavca novčana sredstva i ista će isključivo koristiti u svrhu ostvarivanja ciljeva Fondacije, kako je navedeno u članu 1. ovog Ugovora.


Član 6.

Danom uplate sredstava iz člana  3. ovog Ugovora, Poklonodavac postaje član Fondacije.

Član 7.
.
Ugovorne strane saglasno izjavljuju da je ovaj Ugovor izraz njihove slobodne volje i da se ne nalaze pod uticajem prinude i prevare. 

Član 8.

Sve eventualne sporove koji mogu proisteći iz ovog Ugovora, ugovorne strane će rešavati mirnim putem, a ukoliko to ne bude bilo moguće, ugovara se nadležnost suda u Beogradu.

Član 9.

Ovaj Ugovor je zaključen u 2 (dva) istovetna primerka, 1 (jedan) za Poklonoprimca, 1 (jedan) za Poklonodavca.





Poklonodavac	                                              						 Poklonoprimac

.....................					                                                            ...........................







